2019ની આવી રહેલી લોકસભાની ચૂંટણી દેશમાં અત્યારથી જ નવા-નવા રાજકીય દાવપેંચ, નિવેદનો અને હલચલ ગતિશીલ કરી રહી છે. એનડીએની સરકાર ફરીવાર સત્તા પર આવવા માટે શકય તેટલા તમામ પ્રયાસો કરી રહી છે અને સામે વિપક્ષના મહાગઠબંધનની ધાર હજુ બુઠ્ઠી થયેલી દેખાય છે. મુખ્ય વિપક્ષ કાેંગ્રેસ એટલી સ્ટ્રાેંગ સ્થિતિમાં નથી કે એનડીએને કે પછી નરેન્દ્ર મોદીની લોકપ્રિયતાને ડાયરેકટ પડકાર ફેંકીને તેમાંથી અપેક્ષિત રિઝલ્ટ મેળવી શકે. કાેંગ્રેસના પ્રમુખ રાહુલ ગાંધીની વાત કરીએ તો તેમનામાં હજુ એટલો જોમ-જુસ્સો કે પરિપકવતા કે પછી સંગઠનને કામે લગાડવાની કે ગોઠવણ કરવાની ક્ષમતા દેખાતી નથી.